Csongrád Város Polgármesterétől

Száma:Ref/76-/2021.

Témafelelős: Cseri Gábor, Szepesi Dóra

ELŐTERJESZTÉS

## Csongrád Városi Önkormányzat Képviselő-testülete 2021. november 25. napján tartandó ülésére

Tárgy: Csongrád Város Kulturális, Közművelődési Koncepciója és Intézkedési Terve 2022-2027.

**Tisztelt Képviselő-testület!**

Az önkormányzat II. félévi Munkaterve alapján 2021. szeptember 30. napján került Csongrád Város Kulturális, Közművelődési Koncepciója és Intézkedési Terve című napirendi pont tárgyalásra, ezt azonban a Koncepció hiányosságai miatt elhalasztották. A kiegészített Koncepció és Intézkedési Terv november 25. napján kerül ismét tárgyalásra a Képviselő-testület elé.

Az előkészítő munkálatok részeként az önkormányzat 2021. év elején személyes egyeztetést kezdeményezett az intézmények vezetőivel, a kulturális területen tevékenykedő civil egyesületek prominens képviselőivel, ahol kérte közreműködésüket a koncepció megalkotásához.

Csongrád Város Kulturális, Közművelődési Koncepciójának és Intézkedési tervének megalkotásában a kulturális intézmények vezetőin kívül jelentős szerepet vállalt a Közművelődési Kerekasztal. A Kerekasztal tagjai október 7-én üléseztek, ahol javaslatokat tettek az anyag kiegészítésére. Ezek alapján a javaslatok alapján a 30 oldalas alapdokumentum 76 oldalasra egészült ki. Azon Kerekasztal tagoknak, akik ezt külön jelezték és kérték az Önkormányzat Kulturális Irodája lehetőséget biztosított további egyéni megbeszélésekre, egyeztetésekre az anyaggal kapcsolatban.

A Koncepció és az Intézkedési Terv kiegészítésre került a szeptember 30-ai testületi ülést megelőző bizottsági üléseken elhangzott javaslatokkal, észrevételekkel.

Mielőtt kiküldésre került volna a végleges dokumentum a Képviselő testület tagjainak, a város vezetőségének, az intézményvezetőknek, illetve a Közművelődési Kerekasztal tagjainak lehetőségük volt a végleges anyagot átnézni, véleményezni november 12-ei határidővel.

Mindezen javaslatok és észrevételek alapján az elkészült dokumentumot -az előterjesztés melléklete- tartalmazza a jelenlegi helyzetelemzéssel, majd a konkrét feladatokkal, célkitűzésekkel mind a város, mind az intézmények szempontjából.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

Csongrád Városi Önkormányzat Képviselő-testülete a **„Csongrád Város Kulturális, Közművelődési Koncepciója és Intézkedési Terve 2022-2027.”** című előterjesztést megtárgyalta, és az alábbi döntést hozza:

**A Képviselő-testület elfogadja** Csongrád Város Kulturális, Közművelődési Koncepcióját és Intézkedési Tervét 2022-2027. évi intervallumra vonatkozóan az előterjesztés mellékletében szereplő tartalommal; valamint köszönetét fejezi ki azoknak az intézményvezetőknek, egyesületi elnököknek, közművelődési kerekasztal tagoknak és minden közreműködőnek, akik munkájukkal segítették a koncepció létrejöttét.

Határidő: szöveg szerint

Felelős: Bedő Tamás, polgármester

Erről értesítést kapnak:

1. A Képviselő-testület tagjai
2. Kulturális referens és általa:
3. Az érintettek

Csongrád, 2021. november 17. **Bedő Tamás**

polgármester